"Turkiyalik hamkorlarni aksilterror amaliyotlarni o‘tkazishda nishonlarni tanlashga ehtiyotkorona yondashish hamda etnik guruhlar, xususan suriyalik kurdlar va IShIDga qarshi kurashayotgan muxolifatga zarba bermaslikka undaymiz", - degan Rossiya TIV rasmiy vakili Mariya Zaxarova. Uning so‘zlariga ko‘ra, "Suriya mojarosining eng dahshatli ko‘rinishlaridan biri etnik-diniy tozalashlar hamda diniy ta’qiblardir". Zaxarovaning qayd etishicha, vujudga kelgan "sharoitda, asosan kurdlardan iborat Suriya demokratik kuchlari alyansi qo‘mondonligi Rakka shahrini ozod etish uchun IShIDga qarshi kurashni ortga surib, Turkiya tomoniga burilishga majbur bo‘lgan".